ගාමිණී මොරගොල්ලාගමඔහු කොළඹ පැමිණියේ ව්‍යාපාරිකයකු වීමේ සිහිනය සමඟිනි.එසේ ව්‍යාපාරයන් කිරීමට කොළඹ පැමිණී ගාමිණී අද අපට හමුවන්නේ නිර්මාණ ශීලී කැමරා අධ්‍යක්ෂවරයකු ලෙසිනි.ආලෝකකරණ ශිල්පියකු ලෙස ටෙලි නාට්‍යයන්ට එක්වූ ඔහු මේවන විට නිර්මාණශීලී කැමරා අධ්‍යක්ෂවරයකු ලෙස රටම හඳුනයි.මේ Behind The Scene සමඟ ගාමිණී මොරගොල්ලාගම එක්වූ මොහොතයි.ඉතින් ගාමිණී ඔබේ කතාව කියමු?කුරුණෑගල, මොරගොල්ලාගම, අලුත්ගම ග්‍රාමයේ හැදී වැඩී වම්බටුවැව කනිෂ්ඨ විද්‍යාලයෙන් මූලික අධ්‍යාපනය ලබා, බොරවැව මහා විද්‍යාලයෙන් උසස් පෙළ හැදෑරීමෙන් පසුව 1994 දී යුද හමුදාවට සම්බන්ධ වුණා.1996 දී හමුදාවෙන් අස්වෙලා ගොවිතැන් හා ව්‍යාපාර කටයුතුවල නිරත වුණා.